01/09/2016 - UES\nL'arribada de setembre és sinònim de Festa Major a la nostra ciutat. És un bon moment per retrobar-nos després de les vacances i iniciar un nou curs de la millor manera possible. A la UES, ens sumem a la Festa i obrim portes! Veniu a coneixe'ns i a participar en les activitats que hem preparat.\nDIVENDRES 2, a les 19:30 h: Col·locació de la senyera al campanar de Sant Fèlix - racó del Campanar. A càrrec de l'Espeleo Club Sabadell - UES\nDISSABTE, 3 I DIUMENGE, 4, a les 11 i a les 13 h: Més contes de muntanya, a càrrec de Rosa Fité\nDISSABTE 3 I DIUMENGE, 4, de 10 a 13 h: Tastet d'escalada per infants i adults. Vine a conèixer el nostre boulder i inicia't en l'escalada. Per a petits i grans!\nDISSABTE 3, a partir de les 10:30h i fins les 13 h: Busca fites! Iniciació a les curses d'orientació urbanes, amb la secció d'Orientació. Saps què són les curses d'orientació? Calça't les vambes i vine a provar-ho! Recorregut urbà per a iniciats. Recomanable per a famiílies i grups.Inscripcions el mateix dia.\nL’orientació és una activitat esportiva, contrarellotge i sense itinerari prefixat, on el participant ha de passar per uns controls (o fites) assenyalats en un mapa en el menor temps possible i amb l’ajuda d’una brúixola. La lectura del mapa permet saber les distàncies, els desnivells i els elements més destacats del terreny per on es passarà (roques, tallats, senders, camins,etc) però no s’especifica el camí que cal seguir. En les curses d’orientació, no guanya el més ràpid, sinó aquell que sap triar l’itinerari més idoni.\nConsulteu tota la programació de Festa Major


Novetats en el programa d’activitats dirigides del GymLaietà – Club esportiu laietà barcelona\nAquesta setmana hem començat amb novetats dintre de la programació d’activitats dirigides del GymLaietà amb 6 noves classes, més de 50 hores de classes dirigides i classes virtuals en directe.\nA les ja populars classes de Tono, GAC, Zumba, Pilates, Spinning, Body Pump, Cross-Laie, Body Balance, Control Pilates, Ioga, Estiraments, etc, es sumen noves classes com Marxa Nòrdica, Esquena Sana, Total Condition Body, Tono Zumba, Fitball o Dynamic Ioga.\nPerò, què son cadascuna d’aquestes noves classes? A continuació us fem una breu introducció de cadascuna d’elles:\nESQUENA SANA, dimarts 9:15h amb Daniela: Aquesta activitat està enfocada a la recuperació de lesions de manera activa i a la prevenció de lesions. Amb les nostres classes d’esquena sana milloraràs la mobilitat, l’estabilitat i la força de la teva zona central per deixar de patir aquest mal d’esquena que a tant ens afecta a tots.\nMARXA NÒRDICA, dimarts 10:15h amb Daniela. La Marxa Nòrdica consisteix en caminar amb uns bastons especialment dissenyats per aquesta activitat, amb l’objectiu d’optimitzar l’esforç físic realitzat en el moviment biomecànic del nostre cos al caminar. La Marxa Nòrdica és en definitiva una activitat física segura, natural, dinàmica, eficient i adaptada a tothom que implica a tot el cos de forma simètrica i equilibrada. El GymLaietà ofereix bastons per a realitzar l’activitat.\nTONO ZUMBA, dimarts 19:00h amb Andrés. Combina exercicis de tonificació, modulació i definició dels músculs amb exercicis cardiovasculars d’intensitat amb moviments de Zumba, per crear un entrenament de ball i tonificació del cos alhora. S’utilitzen unes peses perquè augmenti el sentit del ritme i la coordinació mentre es tonifica grups específics de músculs. Entrenament moderat.\nTOTAL BODY CONDITION, dimarts 20:00h amb Andrés. Aquesta nova disciplina implica un exercici de tot el nostre cos per posar-lo en plena forma física. Es basa en la combinació dels diversos materials del gimnàs (gomes, steps, barres, etc) en exercicis molt variats que serveixen per aconseguir resultats en poc temps i dintre d’una dinàmica de classe molt amena.\nFITBALL, dimecres 14:00h amb Ángeles. El fitball és una pilota rodona, plena d’aire i de grans dimensions. És una tècnica molt completa i molt utilitzada com a mètode de tonificació i enfortiment muscular, especialment dels abdominals i zona lumbar, millora de l’equilibri i millora del nivell postural. És molt divertit i dinàmic i fa que treballar sobre aquest material sigui molt agradable.\nIOGA DINÀMIC, divendres 14:00h amb Ángeles. El Ioga Dinàmic no és tant una forma de ioga, sinó més aviat una forma de practicar el ioga. Per tant, practiquem postures de ioga que admeten la respiració Ujjayi o “respiració victoriosa”, una tècnica que consisteix a recuperar el control de la respiració i dels pensaments.\nRecordem que les classes dirigides i la sala de fitness estan restringides actualment al 30% de l’aforament i cal reserva prèvia telefònica al 934 486 350 o online mitjançant l’aplicació MiClubOnline. Recordem que l’horari de reserves telefòniques és de dilluns a divendres de 8:00 a 18:00h i caps de setmana i festius de 8:00 a 10:00h i de 14:00 a 20:00h.\nPer més informació contacteu amb Eugenio Furlano, Coordinador del GymLaietà, a l’email gymlaieta@laieta.cat.\nEsperem que gaudiu del nou programa d’activitat dirigides del GymLaietà! El podeu consultar obrint el següent enllaç: AADD GymLaietà.


Sol·licitud de subvenció per a dispositius que responguin als objectius del programa Benestar i Comunitat (BiC)\nAquest tràmit permet presentar, en nom de les organització sense ànim de lucre de la demarcació de Girona, la sol·licitud de subvenció.\nPodeu consultar les bases, publicades al BOP de Girona número 56, de 20 de març de 2019\nPodeu consultar la convocatòria, publicada al BOP de Girona número 83, de 30 d’abril de 2019\nPoden concórrer a aquesta convocatòria les entitats de dret privat que acreditin fefaentment que són entitats sense ànim de lucre d’abast supramunicipal que de forma clara i justificada donin resposta als objectius del programa Benestar i Comunitat que treballin dins del marc d’intervenció proposat. Hauran de tenir seu o delegació a les comarques de Girona i ho hauran d’acreditar mitjançant la presentació de la declaració responsable de vigència de les dades dels estatuts de l’entitat.\nEl president de l’entitat o altre càrrec facultat.\nEl termini de presentació de sol·licituds començarà l’endemà de la publicació de la corresponent convocatòria i el seu extracte al BOP de Girona i finalitzarà el 14 de maig de 2019.\nUn cop transcorregut aquest termini sense que s'hagi adoptat la resolució, els sol·licitants poden entendre desestimades les seves sol·licituds per silenci administratiu. La resolució es comunica als beneficiaris per mitjà del tauler d’anuncis e-Tauler de la seu electrònica de Dipsalut (www.dipsalut.cat) en el termini màxim de deu dies a comptar des de la data d’adopció de la resolució, d’acord amb l’apartat b de l’article 45.1.b de la Llei 39/2015, d’1 d’octubre, del procediment administratiu comú de les administracions públiques.\nTitularitat i regulació Estructura i Certificats digitals Canals d'accés Validador de certificats Verificador de documents Accessibilitat


Venda de dues cases amb unes magnífiques vistes en venda a Alella\n620.000 € Alella, Alella\n427 m2 m25 Habitacions4 Banys\nA la localitat d’Alella, comarca del Maresme, a només 17 km de Barcelona, es troba aquesta casa familiar en venda amb 8 anys d’antiguitat en una zona elevada del poble. Gràcies al seu enclavament privilegiat, ofereix unes magnífiques vistes al mar i la muntanya.\nPropietat en venda amb un concepte espacial de grans dimensions i espais escalonats. Compta amb una superfície de 427,8 m2 distribuïts en dues plantes amb un revestiment de pissarra brasilera.\nA la planta baixa hi ha dues habitacions, una de les quals és una suite amb un gran bany amb Jacuzzi, un saló-menjador escalonat amb accés al jardí, una cuina office també amb sortida al jardí i un bany complet.\nEs pot dir que es tracta de dos apartaments en una mateixa casa, ja que la planta superior, amb 114,50 m2, disposa de tres habitacions (una és una suite ), un bany i una cuina independent amb safareig.\nEls acabats i materials de la propietat són de primera qualitat: tancaments amb aïllament tèrmic, sòls de ceràmica i un sistema sofisticat de calefacció radial en tota la casa.\nEls exteriors d’aquesta meravellosa casa estan formats per una preciosa piscina emmarcada amb fusta d’Ipe i que proporciona unes vistes que es fonen amb la línia del mar.\nCompta amb un espaiós garatge privat per a 4 vehicles i motocicletes, i es pot accedir tant per l’interior de l’habitatge com per l’exterior.\nCom a complement d’aquesta fantàstica residència voldríem informar al futur comprador que per al terrat hi ha un projecte acabat i pagat, aprovat pel Col.legi d’Arquitectes a l’Ajuntament d’Alella a efectes de construir un altell de 37 m2.\nSuperfície:427 m2 5 Habitacions dobles 4 Banys Descarregui la fitxa tècnica\nMissatge Visitar la propietat En enviar aquest formulari acceptes els termes del servei. REF 04221\n1.060.000 € Casa unifamiliar en venda amb vistes al mar a Premià de Dalt, Maresme\n430.000 € Immoble en venda dividit en 2 apartaments amb LLICÈNCIA TURÍSTICA a Sant Gervasi\n918.750 € Bonica unifamiliar a L’Ametlla de Mar, molt a prop de la platja


BLOG DE FERNANDO ZURITA: Cursa C.A. Running\nSegurament després de veure com havia acabat el meu turmell a la Trail de Barcelona, el més prudent era descansar. El fet de fer el últims 12 Kms amb un turmell molt tocat va fer que els lligament intern del meu genoll esquerre patís més del compte, en resum, una sobrecarga a la zona afectada. Per aquest motiu, el més prudent, hagués sigut no participar en la cursa del club, però estava decidit a provar i en el cas de tenir una petita molèstia , deixar-ho corre.\nDia gris i un cel amenaçant pluja constantment ,però finalment es va aguantar i no va caure ni una gota. Com cada any molt bon ambient al Forat del Vent tant per caminar com per córrer. A les 8,30 AM sortida i com és habitual ràpida baixada de tres Km. Durant aquesta baixa no vaig notar cap molèstia al genoll ,però quant va arribar la part plana del circuit les molèsties es van anar incrementant a cada moment, així que sobre el Km 4 vaig decidir parar i acabar la cursa caminant. Realment algo que abans de sortir hem podia imaginar però que sempre tens la esperança de que no arribe a passar. Que hi farem ,ara toca descansar fins que el meu genoll es recuperi del tot.


Gràcies… | Les personetes creatives\nAlgú de vosaltres sabrà que hi ha persones que si se t’apareixen a la vida, les has de mantenir a prop. De vegades, aquestes persones, els “amarillos” que n’hi diu Albert Espinosa, són persones que arriben i se’n van, de pressa, sense temps d’adonar-te que ho eren…Però, de vegades, només de vegades, t’arriba un “amarillo” i t’hi cases…i és per tota la vida. I tens, tinc, la sort que t’acompanyi en tot el que fas, faig. Aquest “amarillo” té nom, i es diu Mariona…i té cognoms, Homs Alsina, i és la meva companya de vida i la mama del Martí i el Nil…quina sort que tenen…\nJo he tingut la sort de trobar-la. Sí, just el dia que feia 35 anys. Bé, de fet, la nit que ho cel.lebrava. Si he de ser just, la vaig conèixer el dia 13, però m’agrada pensar que se’m va aparèixer el dia 12, per fer-ho més maco. Un d’aquells dies que em quedarà gravat per tota la vida. Un aprenentatge emocional. La meva amígdala es va tornar boja, va desconnectar-se del còrtex prefrontal i em va segrestar emocionalment. Allà es va quedar el record d’aquell dia i aquell lloc, i aquelles sensacions. Per sempre.\nUn magnífic anclatge de felicitat. El vaig a buscar quan em costa trobar-la. I és potent, molt potent.\nPortem 8 anys i mig junts. En tinc 43. He viscut la vida més intensa aquests anys, que la resta dels altres 35, i amb total respecte per tota la gent que ha compartit o va compartir aquells anys amb mi. No va ser responsabilitat vostra, va ser la meva responsabilitat. Total. Vivia desconnectat. No ho sabia fer d’una altra manera. Ningú me n’havia ensenyat. Potser és que em semblava que era millor mirar-se la vida des de lluny, o des de dalt, o des de més lluny. Potser era més fàcil. O potser és que no ho sabia fer més fàcil i em complicava la vida sense saber-ho. Vaig haver de conèixer-te a tu, Mariona per fer-me baixar de tan amunt, per punxar el globus d’heli que em mantenia allà dalt, per sobre de tot, per sobre de res… Em vas ensenyar a plorar, sobretot. NOTA: Ho diré sempre, tens un talent especial a fer plorar la gent. Des de la més profunda admiració. Una barreja de to de veu dolç i mirada compassiva que fa que la gent tingui permís per desmuntar-se sense vergonyes. No conec ningú més capaç de fer això…I un do especial per tornar a muntar la gent, però millor. Desmuntes, i tornes a muntar, i la torre és molt més forta…i feliç.\nSé que un sol post es fa curt per poder agrair-te com em vas desmuntar i com m’has ajudat a muntar-me millor. M’has ajudat a construir un Enric més sòlid, més feliç, més alineat, més…tot…i jo, de vegades, no t’ho he agraït prou, o no té donat prou suport. Però des d’aquí et vull donar el meu regal principal per aquest any, l’any que fas 38 anys. Un any que pot semblar poc especial, perquè no són ni 35 ni 40, però són 38, i només es fan una vegada. El meu regal és el suport incondicional. I saps perquè ho dic, entre tu i jo. Perquè torni aquell somriure que s’encomana. Aquell que només saps fer tu. Una persona que ha m’ha fet créixer d’aquesta manera, en 8 anys, acompanyant-me, en tot, de vegades dient-me coses que potser no volia sentir però que havien de ser dites. Suport incondicional en tot el que facis perquè hem triat viure la vida junts. Perquè em vas triar. Perquè et vaig triar. Perquè un dia vam decidir casar-nos de la forma menys romàntica del món. Perquè un dia vam decidir tenir un fill, el Martí. Perquè un dia vam decidir un altre fill, el Nil. I perquè un dia vam decidir no tenir-ne més. I ens vam respectar…\n…i perquè ara no em puc ni imaginar com estaria sino t’hagués conegut. No puc ni vull. I perquè aquest post, únic, és per tu. Perquè el dissabte fas 38 anys. I estàs igual. Idèntica. Dorian Grey et tindria rabieta i tot. Perquè t’estimo. Un ou…i picu…\nPer molts anys amoret!!!!!\n9 Novembre 2015 personetescreatives\nAquesta entrada s'ha publicat en aniversari, emocions, felicitat i etiquetada amb aniversari, Gràcies. Afegiu a les adreces d'interès l'enllaç permanent.\n2,365…fa 3 anys…\n5 thoughts on “Gràcies…”\nmoniroca ha dit:\n9 Novembre 2015 at 3:43 pm\nOix oix oix!!!! 😍😍😍😍\nQue bonic i rebonic noi!!! Que us duri moltíssim l’amor, els riures i els plors, els guapos que heu parit i crieu, el muntar i desmuntar…l’amor i el suport!!!\nFelicitats Mariona! Felicitats Enric!\n9 Novembre 2015 at 3:44 pm\nGràcies a tu pel conentari! 😘😘\njoucarrera ha dit:\n9 Novembre 2015 at 4:31 pm\nSi no fos per la Mariona, …encara seriem al Sielu tu i jo,…! “menus mal” que vaig caure sobre d’ella!!\nUs estimo putes!\nI per molts anys més, …com a mínima 38!!\n9 Novembre 2015 at 4:46 pm\nTens tota la raó…i a hores d’ara ja no tindríem fetge!!!! T’estimo kbronàs! Ets part responsable de tot aixòs!!!!\n10 Novembre 2015 at 8:20 am\nOooooohhhhhh quan de sucre avui, vaig a per la insulina\nFelicita-la de part meva que segur que li fa il·lusió 😛


El blog d'Albert Baranguer: Toc d'atenció\nJo ja tinc una edat. Fent la brometa fàcil diria que en tinc més d'una. Que ja vaig per la segona i, segurament, el camí que porta cap a la tercera ja va de baixada.\nPotser és aquesta la raó per la que aquest confinament nocturn del que en parlen les notícies a mi no m'afecta gens ni mica. Entre 22:00 i 06:00 només una emergència em pot treure de casa. De fet, amb el teletreball, només surto de casa en molt comptades ocasions.\nSóc d'aquelles persones a les que la casa mai se'ls fa pesada. Sempre hi ha alguna cosa que hi puc fer. No recordo com podia viure abans d'Internet.\nTambé, però, sóc conscient que la molt escassa activitat física em passa factura. Una bona excursió a peu és, pel meu gust, una oferta temptadora però des del març tot s'ha complicat i amb prou feines n'he fet alguna. I me'n sento.\nTanmateix, la cosa és que potser m'he adaptat millor que d'altres a aquest confinament. Potser, fins i tot, li trobo el què. Però sé, també, que allargar-lo no es bo. No és bo ni mentalment ni físicament. No és bo personalment, ni socialment, ni econòmicament. No és bo per al país.\nNo és bo allargar-lo. Però, en principi, és necessari per superar la crisi del Covid. És necessari per evitar que el sistema sanitari col·lapsi i molta gent mori perquè no pot ser atesa. Per això es prenen mesures.\nPer això resulten tan sorprenents algunes mesures. De debò un confinament nocturn aportarà alguna cosa? pregunto jo, que no surto mai de nit. En canvi, no caldria prendre mesures al transport públic, com doblar la freqüència de pas, si més no, a les hores punta? demano jo, que sóc usuari del transport públic, si bé ara teletreballo.\nNo hi han explicacions. O són poc clares, o confoses, o contradictòries. Però ja sentim de nou el llenguatge bel·licista, de tocs de queda, de "todos unidos", de comportar-se com "soldados".\nHi ha un fet. Els governs ho arriben a ser en funció dels vots rebuts. Els governants haurien de recordar, sempre, que ho són en tant que representants de la voluntat popular. Els funcionaris també haurien de recordar, sempre, que el seu treball es resumeix en servir a la ciutadania. Govern, Parlament, administració farien molt bé de recordar aquests principis fonamentals del sistema. No abusar del poder rebut. Ser molt humils i retre comptes sovint. Haurien d'escoltar molt més i ordenar molt menys.\nAra bé, ta ciutadania també faria bé de recordar aquests principis bàsics. De fet, és fonamental que la ciutadania els recordi. Resulta que l'única que té la capacitat real de canviar les coses és la ciutadania. Començant pel fet de triar uns o altres representants.\nPerò resulta que, i vet aquí el problema més gros, hom sospita que la ciutadania prefereix bescanviar zona de confort, que no benestar, sensació de seguretat, productes de consum, oci... per responsabilitat col·lectiva.\nCert, la responsabilitat col·lectiva és una càrrega. Però, és una càrrega que hem d'acceptar. Si renunciem a la responsabilitat col·lectiva, decau el concepte mateix de ciutadania. El sistema deixa de basar-se en la democràcia i passa a ser un recurs més dels que allà on hi havien ciutadans només hi veuen consumidors, o potser la matèria primera del seu negoci. En el millor dels casos. En el pitjor, esdevé l'eina de control i dominació dels "bons ciutadans", els obedients, i de repressió dels "dolents", o dissidents.\nEls feixismes sempre han preferit les majories silencioses. Malden, de fet, pel silenci de la ciutadania. Amb propaganda i adoctrinament, o amb repressió, coacció i por. Obediència cega, culte als líder i sotmetiment al règim, sigui quin sigui.\nVet aquí el perill. La responsabilitat és nostra. Renunciar-hi és el camí fàcil. Acceptar-la pot anar molt contra corrent en aquesta societat que busca la satisfacció immediata, el plaer ràpid, el "like". Però que, hipòcrita i pretensiosament, diu d'ella mateixa que està en la recerca de la felicitat. Una societat que faria bé de tornar-se molt més humil, molt més responsable, molt més crítica i molt més compromesa i activista.\nPublicat per Albert Baranguer Codina a 15:51\nEtiquetes de comentaris: Covid19, Desobediència, filosofia, llibertat exiliades i exiliats, llibertat preses i presos polítics\nDescansa en pau, Sean Connery.\nManifest del Primer d'Octubre del Consell per la R...


La Villa y El Batan Priego De Cordoba Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nLa Villa y El BatanBungalowReal, 38, Priego de Córdoba Centre, Priego De Cordoba, Espanya, 14800 - Veure al mapaNotable7,9Basada en15comentarisLa Villa y El BatanVeure més fotosVeure més fotosVeure totes les 26 fotosMolt bona ubicació 8,8Veure al mapa8,8Ubicació\nVil·la 3 Habitacions (4 Adults) (Three-Bedroom Villa (4 Adults))\nSobre l'allotjamentDescripcióPer als viatgers què vulguin captar les imatges i els sons de Priego De Cordoba, La Villa y El Batan és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, La Villa y El Batan és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix visites turístiques. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió, cuina americana, nevera a cada habitació. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Priego De Cordoba, el La Villa y El Batan és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantPlease let La Villa y El Batan know your expected arrival time in advance, as there is no reception. You can use the Special Requests box when booking or contact the property. Comentaris recents de clients\nAllotjaments a Priego De Cordoba


Malú desborda Fontajau i exhaureix més de 5.000 localitats disponibles - Diari de Girona\nMalú desborda Fontajau i exhaureix més de 5.000 localitats disponibles\nEl Tour Caos porta la cantant madrilenya a actuar aquesta nit al pavelló gironí amb totes les entrades venudes des de fa setmanes\nMalú en un concert. aniol resclosa\nLa número 1 del pop femení espanyol, la madrilenya Malú, actuarà aquesta nit al pavelló de Fontajau de Girona amb totes les localitats exhaurides de de fa setmanes. Més del 5.000 persones seran testimoni de la força del directe d'una artista que no ha parat de batre rècords.\nMalú arriba a Girona amb la seva Tour Caos, que acaba d'arrencar fa tot just uns dies a Còrdoba, per presentar un nou espectacle enriquit amb grans pantalles de projeccions.\nProva del glamur de l'artista és la presentació que va protagonitzar dijous de la pel·lícula de la seva vida, en un acte al Festival de Cinema de Màlaga.\nEl documental Malú: Ni un paso atrás, dirigit per Curro Sánchez Varela i Telmo Iragorri, mostra els gairebé vint anys d'aquesta artista sobre els escenaris i tindrà una distribució nova, ja que es projectarà en cinemes de les ciutats per les quals passarà la seva gira Caos.\n"La meva carrera l'he viscut a una velocitat incontrolable, perquè començo amb 15 anys i, quan em vull adonar, tinc 34. Ara puc reviure tots aquests moments i tornar a veure una vida que he viscut, però que no he pogut assaborir", va afirmar Malú després de la presentació del documental en la secció no competitiva Màlaga Premiere del dinovè Festival de Cinema.\nVa agrair als directors la "fidelitat" amb la qual han reflectit la realitat i va admetre que s'ha "emocionat" en veure-la projectada per primera vegada en una pantalla gran i comprovar la reacció del públic que l'acompanyava.\nMaría Lucía Sánchez Benítez, Malú, no ha sentit durant el rodatge que s'hagi envaït la seva intimitat, encara que reconeix que amb altres directors potser no hauria acceptat, perquè "és delicat explicar les coses des d'una perspectiva tan interna".\nTambé va asssegurar que els directors l'han fet partícip de les decisions, encara que no considerava necessari "llevar ni posar res". "Hi ha una realitat, una forma de ser i de treballar, i seria molt bonic vendre una història de perfecció, però no sóc així. Ells ho han sabut reflectir, també surt aquest costat una miqueta de madrastra de Blancaneu que forma part de mi, i si ho trec, estaria mentint", va assenyalar Malú.\nTelmo Iragorri va afegir que el projecte va sorgir "com un joc", després que a l'octubre de 2014 gravessin un concert de Malú i comprovessin "que hi havia moltes històries per explicar i una trajectòria molt gran", i a partir d'aquest moment "el documental es va anar formant només amb els 90 minuts que té".


Beautiful Pijp Apartement Àmsterdam Països Baixos - Ofertes d'hotels amb els MILLORS DESCOMPTES EN LÍNIA\nMés informació sobre Beautiful Pijp Apartement\nAl visitar Àmsterdam, vosté es sentirà com a casa a Beautiful Pijp Apartement, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Beautiful Pijp Apartement, l'excelent servei i instal.lacions superiors faran de la vostra estada una experiència inoblidable. L'hotel ofereix habitació familiar per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió LCD/pantalla de plasma, TV satèl•lit/cable, nevera, forn microones a cada habitació. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Beautiful Pijp Apartement no troba competidors en cap categoria.


Setmana de la ciència | Escola Pau Casals\n5è B. Taller de robòtica\nDurant la setmana de la Ciència vàrem gaudir d’un taller excepcional: Taller de robòtica amb Legos.\nAquesta activitat va acomplir amb bones dosis de:\n– Treball col·laboratiu.\n– Enriquiment en el coneixement de les NNTT.\n– Anàlisi de les nostres pròpies possibilitats en aquest camp.\n– Goig pel coneixement de… Llegeix més»\n5è, General, Portada, Setmana de la ciència 0\n3r. Cúpules de Leonardo (Setmana de la Ciència)\nDurant la Setmana de la Ciència, els alumnes de 3r vam realitzar l’activitat: “Cúpules de Leonardo”. Vam aprendre molt i sobretot a treballar en equip, ja que si algú posava una peça en un lloc que no anava o deixava anar la seva peça… podia… Llegeix més»\n3r, Portada, Setmana de la ciència 0\n6è – JORNADES DE CIÈNCIA\nEls dies 16, 17, 18 i 29 de novembre vam celebrar unes jornades de ciència a l’escola. El nivell de 6è vam fer les següents activitats:\n– dimecres 16 : jocs de taula\n– dijous 17 : gimcana de les matemàtiques i projecte sobre sostenibilitat i canvi… Llegeix més»\n6è, General, Portada, Setmana de la ciència, Sortides 0\n3r. JOCS MATEMÀTICS SETMANA DE LA CIÈNCIA\nDurant la setmana del 14 al 18 de novembre van treballar la setmana de la ciència, vam fer diferents activitats i una de les que més ens va agradar va ser jugar amb jocs tradicionals i aprendre matemàtiques a la vegada.\n3r, General, Portada, Setmana de la ciència 0


Cassoleta de cargols amb ceba a la font del Bossinyot - Opinió - Rubí TV\nMalgrat que us pugui semblar poc important, fer un àpat o una beguda ha estat -i ho és encara- un element clau a moltes cultures. El fet de compartir aliments esdevé un símbol d'unió, de germanor, de pau... Fa que es refermin els vincles entre els individus d'una mateixa comunitat i entre els de diferents. Entaulats, s'han pres grans decisions i s'han arribat a molts pactes i acords.\nTot té importància en aquest ritual: els ingredients, els utensilis, les persones, el temps o el lloc de l'àpat. A propòsit del lloc, a Rubí, sembla que la gent tenia uns àpats preferits a raó de la font que anessin a visitar o en variaven algun ingredient, com és en el cas que ens ocupa.\nCal Royo era un exemple típic de família pagesa a Rubí, que vivien del camp, però també de la fàbrica. La Ramona López Saló, de Cal Royo, cuinava cargolins amb ceba i canviava els ingredients quan el seu marit, en Manel Royo, 'l'avi', els deia: 'Aquesta setmana anirem a fer la cargolada a la font del Bossinyot'.\nLa Ramona cuinava aquesta recepta amb cargols de diferents tipus: cargolins, vinyals, bovers o mongetes. Però quan anaven en aquesta font, feia servir els cargols mongeta perquè així facilitava la tasca a la seva canalla de treure l'animaló de la closca.\nLa font del Bossinyot era una font senzilla, boscana, situada al peu del torrent amb el mateix nom. Avui dia estaria situada entre el cementiri i l'ermita de Sant Feliuet de Vilamilanys (terme de Sant Quirze del Vallès), prop de la rotonda del barri del Pinar, a mà esquerra, en direcció a Sabadell, on actualment hi ha una fàbrica. Algunes persones recorden que no era una font amb un gran doll d'aigua, sinó que més aviat hi brollava un rajolinet d'aigua bona i fresca. Tampoc hi anava gaire gent, tret dels dissabtes, i gairebé només la freqüentava gent de Rubí. Hi havia una esplanada d'herba petitona i era agradable. No hi havia gaire arbreda, així que el millor moment d'anar-hi era per primavera i els capvespres d'estiu.\nLa Rosa Royo, filla de la Ramona, la recorda així:\nEra una font per anar-hi a jugar. Jugàvem i quan estàvem tips de jugar, pues, llavorens, la meva mare ja ens posava una manta grossa a terra i en allà ens menjàvem els cargols i la fruita. I estàvem la mar de bé i, llavorens, tornàvem a marxar cap a casa, que no anàvem amb el carro ni tartrana ni res, hi anàvem a peu! Hi anàvem a peu carregats, però feliços de poder anar en allà. Ens agradava molt. I al meu pare li agradava molt anar en allà.\nTot i tenir la senzillesa d'una font boscana, era un punt d'aturada indispensable de la caminada popular amb què s'encetava la Festa de Primavera, festivitat que se celebrava a Rubí a principis dels anys 20 fins al seu declivi als anys 30, aproximadament.\nSegons algunes informacions, el seguici festiu es dirigia des de Rubí fins a l'ermita de Sant Feliuet de Vilamilanys. Allà es feia la primera aturada per sentir missa i després se seguia en direcció a la font. S'hi descansava i els petits de l'Esbart Dansaire ballaven algunes danses populars, com 'el Ball cerdà de Vic' o 'la Punta i taló de Llarbern'. També, s'hi ballaven sardanes, com ara 'l'Ombra dels pins' (mestre Soler), la 'Xica de la casa' (mestre Morera) o 'la Ginesta' (mestre Bou). En acabar els balls, el seguici es dirigia cap al bosc de Can Corbera i a l'indret on es troba (encara hi és) la font de Can Corbera es feien tot un seguit d'activitats lúdiques i culturals.\nLa font també té una altra cara, que no és gens festiva. L'historiador local Eduard Puigventós va trobar la notícia de l'aparició de soldats morts a la font del Bossinyot, on va haver-hi un combat el 25 de gener de 1939 entre soldats republicans i franquistes, que va acabar amb la mort de tres republicans i dos soldats moros.\nSigui com sigui, val la pena recordar les petites històries de les nostres fonts i, de retruc, recuperar receptes com la de la Ramona.\nRecepta: Cassoleta de cargols amb ceba a la font del Bussinyot, de Ramona López Saló, de Cal Royo (Cedida per Rosa Royo López)\n2 quilos de cargols mongeta\n2 peus de porc bullits i tallats per la meitat (opcional)\nAbans heu d'haver netejat els cargols perquè hagin tret la bava.\nPoseu els cargols nets al foc en una cassola amb aigua.\nQuan l'aigua arrenqui el bull, aparteu la cassola del foc, llenceu aquesta aigua i poseu-n'hi de nova.\nAfegiu-hi llorer, farigola i sal.\nUn cop bullits, escorreu els cargols i reserveu-los.\nA la mateixa cassola, feu-hi un sofregit de ceba, tomàquet, un bitxo petit i un got de vi blanc i un pessic de sal.\nDeixeu-ho que faci un xup-xup una estona.\nSi voleu donar més consistència al plat, afegiu-hi ara els peus de porc i deixeu-los coure fins que quedin ben melosos.\nAfegiu-hi els cargols i deixeu que tot plegat faci xup-xup.\nAcompanyeu-los amb vi de la casa i amb aigua de la font del Bossinyot per als més petits.\nMés informació: Facebook i Bloc de Rubí d'Arrel.\nEtiquetes: Rubí d'Arrel, cuina, història, fonts, font del Bossinyot, tradicions, recepta


Dimecres, 26 Març 2014\tPranayama 21 min\nEn aquest vídeo teniu els exercicis bàsic de pranayama: viloma inspiració i ujai expiració.\nDimecres, 26 Març 2014\tDempeus 1h 0 min\nEn aquesta classe fem un petit escalfament de postures dempeus, després sarvangasana a la cadira (la podeu fer normal) i també setu bhanda amb mantes. Així preparem el pranayama que vindrà després.\nDilluns, 10 Març 2014\tEspecífic 28 min\nLa millor manera d'aliniear-se és buscar la igualtat en la torsió. Aquí teniu la seqüència clàssica de torsions assegudes. Vigileu, són molt més intenses del que semblen! Practiqueu-les primer sense intentar agafar-vos les mans per darrera; és millor construir primer una bona torsió.\nDilluns, 10 Març 2014\tDempeus 34 min\nUs presento una pràctica de postures dempeus, combinades d'una manera diferent. Al mig de la pràctica ens prenem un minut de descans per veure la posta de sol- no us espanteu!\nDimecres, 05 Març 2014\tDempeus 1h 0 min\nGira i guanyaràs\nAquí teniu una classe que em va semblar molt divertida. Postures dempeus, fetes d'una manera diferent, per preparar les torsions. Haureu de perdonar que el so a vegades no sigui prou bo. Però utkatasana 5 vegades no es fa cada dia!\nDimarts, 04 Març 2014\tDempeus 53 min\nPreparant Vira one\nUn dels elements clau per fer virabhadrasana I és l'obertura de les espatlles. Avui ho preparem tot per fer bé aquesta part de la postura. Ens en queden unes quantes: entrar el còccix, obrir panxells, aliniar cuixes... que ja vindran.\nDimarts, 18 Febrer 2014\tEndavant 22 min\nEndavant- una mica!\nAnar endavant no sempre és fàcil. Aquí fem algunes postures endavant, amb una mica de preparació. Fem janu sirsasana, paschimottanasana, badha konasana. Si teniu temps feu el video anterior de postures dempeus, que us escalfarà les cames.\nDimarts, 18 Febrer 2014\tDempeus 30 min\nAquí teniu una sèrie de postures dempeus, molt poques, però fetes molt bé. Amb suport per treballar al màxim.\nDimecres, 05 Febrer 2014\tEnrera 55 min\nActivant la kundalini\nUs presento uina classe intensa. Comencem amb postures dempeus per obrir les espatlles, combinades amb una vinyasa no gaire habitual. Després obrim davant de les cuixes en ardha supta virasana, i fem postures enrera, fins que no podem més. Penseu en fer sarvangasana després de la sèrie, encara que no estigui al vídeo.


Goigs i devocions populars: Les figures del pessebre, per mn. Pere Bellvert\nLes figures del pessebre, per mn. Pere Bellvert\nMARIA, lleugerament inclinada, de genolls, contemplativa. La seva mirada fixa en l'Infant. Potser més deixebla que mare. En Jesús, hi veu el designi de Déu. I ella el vol seguir. Com quan, nou mesos abans, va dir "sí" a l'àngel. Tota ella feta pura disponibilitat a l'acció de Déu.\nJOSEP, atent, sostenint el bastó florit. Humanament fracassat. Déu, en somnis, li ha encomanat una gran missió, i ell, tot just nascut l'Infant, no li pot oferir res més que una cort d'animals. Déu escriu recte amb ratlles tortes: a la Cova de Betlem molts homes i dones hi troben el consol d'un Déu fet pobre.\nEL BOU I LA MULA, indispensables en un pessebre, però absents del text evangèlic. Han estat un regal de la tradició popular, potser per recordar-nos les paraules del profeta Isaïes: "El bou coneix el seu propietari, i l'ase la menjadora del seu amo, però Israel no coneix, el meu poble no comprèn!". No oblidem que aquest "poble" som sovint cadascun de nosaltres.\nLA MENJADORA, símbol de l'Església. En paraules del papa Sant Joan Pau II, "l'Església és la menjadora en la qual Maria posa el seu Fill per mostrar-lo a la humanitat".\nELS ÀNGELS, en gran nombre, a l'entorn del bressol, al capdamunt de la Cova, en l'Anunciata dels pastors... Els fets mundans són pobres, aparentment tristos: palla, neu, fred, foscor de la nit, una casa sense portes i un nen despullat... Però en el cel fan festa: "Glòria a Déu a dalt del cel, i a la terra pau als homes de bona voluntat". La fe sempre haurà de fer aquest camí. En la debilitat dels homes cal que hom hi descobreixi la força de Déu.\nELS PASTORS, molts i de tots colors. Uns porten l'aviram, d'altres treuen aigua del pou, d'altres pesquen en el riu: una gernació de gent senzilla. Especialment aquells que representem al voltant d'una foguera, amb els ramats pels entorns: un que dorm, l'altre que es desvetlla; però la majoria desperts i atents als àngels, que els parlen ensems de la grandesa d'un Salvador i dels humils bolquers d'un Infant a la menjadora.\nELS REIS, que venen de lluny, es van apropant. Porten camells i cavalls guiats per uns patges. Però a ells els guia una estrella. Són savis i han sabut desxifrar els astres. No tenen por de res: ni del llarg camí, ni de la ciutat, ni d'Herodes. No se sorprenen per res: el Nen al qual ofereixen or, encens i mirra és un nadó com els altres, inconcebiblement més pobre que els altres. Però ells saben que l'estrella no menteix: és Ell, aquell nadó, l'únic digne de rebre l'or de la reialesa, l'encens de la divinitat i la mirra d'un cos sacrificat.\nEL NEN JESÚS, incomprensiblement representat nu, com si Maria, la seva Mare, no en tingués cura. Potser és el fet més misteriós del pessebre. Nu estarà també a la Creu. Del fons de la Cova lluminosa s'albira ja un monticle negre i esfereïdor, i aquelles paraules de qui ha vingut a salvar-nos: "Pare, perdona'ls perquè no saben el que fan".\n—Mn. Pere Bellvert i Morente, Canonge doctoral de la Catedral de Girona—\nExtret del programa de les Festes de Nadal, Cap d'Any i Reis de la Catedral de Girona 2015-2016.


Botiga Solidària de Salut | Associació de trasplantats Hepàtics de Catalunya\nActivitats Botiga Solidària de Salut\nTerrassa té una nova Botiga Solidària de Salut\nEl proppassat dia 7 d’abril s’ha inaugurat la Botiga Solidària de Salut de Terrassa, situada al carrer de les Parres nº 6, que estarà oberta de 16 a 20 h. És un espai que l’Ajuntament ofereix a les entitats que ho desitgin, on poden posar a la venda els seus productes de marxandatge.\nLa nostra Associació forma part de la Botiga, on la ciutadania pot comprar els nostres productes per ajudar a portar a terme els projectes que ja estan en marxa i els que voldríem emprendre. També és un espai on es podrà donar a conèixer i explicar millor les activitats i els objectius de la nostra Associació i de la resta d’entitats.\nHan assistit a l’acte l’Alcalde de Terrassa, Jordi Ballart, la regidora de Salut, Mónica Polo i el nostre president, Josep Maria Martínez.


Els comerciants de Gran de Gràcia reediten «Recull Històric del Carrer Gran de Gràcia». – :: TOT Gràcia | El TOT de la Vila de Gràcia ::\nPosted in Activitats / Actualitat / Cultura / Economia\nEls comerciants de Gran de Gràcia reediten «Recull Històric del Carrer Gran de Gràcia».\nAquest dissabte 23 d’abril, diada de Sant Jordi, l’Eix Comercial de Gran de Gràcia ha decidit omplir de llibres el Carrer Gran de Gràcia. I ho volen fer amb la reedició de 5.000 exemplars del llibre «Recull històric del Carrer Gran de Gràcia» de Marc-Aureli Vila i Comaposada.\nAmb aquesta iniciativa, l’Associació ha emprès amb gran cura la reedició del treball realitzat el 1987 pel qui fou notable historiador gracienc Marc-Aureli Vila. Segons l’entitat «Malgrat el temps transcorregut, el seu interès històric segueix vigent, motiu pel qual, s’ha decidit fer aquesta segona edició. Quasi trenta anys després, s’ha millorat el tractament de les nombroses imatges, mostrant més claredat i definició; així mateix s’ha actualitzat el disseny i s’ha guanyat amb la qualitat de la impressió de les seves 40 pàgines«.\nEn els 5.000 exemplars en els quals es recull la transformació de la vil·la de Gràcia en el darrer segle, hi trobarem detalls històrics, personatges, anècdotes de la vil·la. Coincidint amb la diada de Sant Jordi, el llibre es regalarà el 23 d’abril a tots els clients que comprin als comerços Associats del carrer Gran, els quals, es distingiran de la resta per un vinil, a l’entrada de l’establiment o bé a l’aparador. Amb aquesta iniciativa es pretén engrescar i contribuir a promocionar el comerç de proximitat i a fomentar la cultura a través de l’activitat comercial.\nEix Comercial Carrer Gran de Gràcia\nRercull Històric del Carrer Gran de Gràcia\nSorteig de llibres Sant Jordi 2016.


Els Socialistes de Llucmajor denuncien la incompetència de l’Ajuntament en l’adquisició del solar del futur centre de salut del municipi – SocialistesdMca\nEls Socialistes de Llucmajor denuncien la incompetència de l’Ajuntament en l’adquisició del solar del futur centre de salut del municipi\nL’àrea d’Urbanisme ha adquirit els terrenys d’una antiga fàbrica que haurà d’enderrocar i adequar l’espai amb una despesa extraordinària que hauran d’assumir els llucmajorers i llucmajoreres\nEls Socialistes de Llucmajor denuncien la mala gestió feta per part de l’Ajuntament en l’adquisició del solar que han de cedir a la Conselleria de Salut per a la construcció del nou centre sanitari del municipi.\nEl Grup Municipal Socialista considera que és un reflex més “de la falta de competència d’aquest equip de govern, i en aquest cas, reflex de la incompetència del tinent de Batle d’Urbanisme que havia de disposar d’un solar lliure de càrregues per cedir a Salut i han adquirit una antiga fàbrica abandonada. Això suposa una despesa extraordinària per a enderrocar l’antic edifici i adequar el terreny perquè la Conselleria pugui iniciar les obres d’aquesta infraestructura tan necessària per al poble”, expressen.\nEls socialistes de Llucmajor lamenten que aquesta mala gestió “suposi una despesa innecessària que haurem d’assumir els llucmajorers i llucmajoreres, afectant el pressupost municipal, i haurem d’esperar més temps per a comptar amb el nou centre de salut”, expliquen.\nPer això, el grup municipal socialista considera que “el batle, Eric Jareño, hauria de cessar immediatament el seu tinent de Batle, que ha demostrat no saber que significa ‘un solar lliure de càrregues’, perquè aquest desconeixement tindrà greus conseqüències per al municipi. Si els queda un poc de vergonya, haurien d’assumir aquesta mancança de seny i coneixement”, conclouen.\nAnterior\tEl grup municipal socialista de Llucmajor denuncia irregularitats en la gestió de les despeses de l’Ajuntament durant l’any 2020\nPròxim\tEls Socialistes de Felanitx denuncien “el flagrant cas de nepotisme de Catalina Soler” i demanen la seva dimissió, la del batle i la del regidor trànsfuga


Hotel amb serveis de luxe a la Rambla de Barcelona\nAprofitant la singular arquitectura de l'edifici, aquest espai, originalment, era una carbonera; després es va convertir en una cambra cuirassada de la Compañía de Tabacos de Filipinas. Avui dia alberga l'spa i el circuit termal de l'hotel, que disposa de piscina coberta.\nA la primera planta disposa del centre de negocis i la biblioteca de l'hotel. Es tracta d'un espai tranquil, amb llum natural, ideal per a llegir o treballar.\nUna bona manera de començar el dia o d'acabar amb l'estrès.\nEntrada pel carrer del Pintor Fortuny, 3. Amb cost addicional.\nA la setena planta de l'hotel hi ha la piscina exterior i la zona de solàrium, on podreu desconnectar del brogit de la ciutat.


Gestió de peticions ciutadanes, Administració electrònica | SEMIC\nDescobreix la solució Gestió de peticions ciutadanes >>\nConèixer, avaluar i actuar sobre les necessitats de la ciutadania\nQUÈ ÉS GESTIÓ DE PETICIONS CIUTADANES?\nÉs una eina que permet conèixer de primera mà el que realment volen els seus ciutadans. Centralitzar en un únic lloc totes aquestes peticions per a poder posteriorment analitzar, avaluar i actuar en conseqüència. L'aplicació està preparada per rebre les peticions de diferents fonts i emmagatzemar-les en una única base de dades. Permet respondre directament aquelles consultes que el ciutadà ha enviat per Internet i també facilita un seguiment de les respostes.\nAccessible totalment a través d'un navegador.\nUsabilitat, qualsevol perfil administratiu pot gestionar l'eina\nPermet adjuntar arxius a la incidència per documentar millor el problema i agilitar la seva resolució.\nGeolocalització de les incidències\nPermet geolocalitzar les incidències als ciutadans per comunicar en el moment.\nL'Ens públic comunica a través de la mateixa eina les actuacions i resolucions dutes a terme per cada incidència.\nComunicació i localització àgil\nWorkflow d'assignació d'incidències als tècnics\nGestió interna de les incidències\nPermet la categorització de les incidències per tipus.\nPermet classificar la incidència pel seu grau d'importància o gravetat.\nEmmagatzema tota la informació de la incidència fins i tot amb documents, fotografies, vídeos, etc.\nPermet disposar dels principals enllaços de gestió i d'interès intern per treballadors l'ens.\nOrganitzi internament el tractament de les incidències amb un potent workflow.\nComuniqui automàticament als tècnics perquè puguin resoldre-les amb rapidesa.\nEls responsables podran fer seguiment i avaluar l'estat de la resposta i els temps de les resolucions.\nIntegrable amb les eines que disposi l'ens per unificar peticions en una sola eina.


Enoturisme en les comarques catalanes - El Gourmet Català\nEnoturisme en les comarques catalanes\nDurant les pròximes setmanes diverses Denominacions d’Origen han dissenyat activitats d’enoturisme per a que els amants del vi puguin gaudir del territori, el vi i fer turisme. A continuació us facilitem algunes d’aquestes magnífiques propostes.\nEnoturisme al Priorat mitjançant un joc per la comarca\nDe la mà de l’Associació Priorat Enoturisme ens arriba un joc virtual que té com elements protagonistes la seva cultura i historia, així com la gastronomia del seu territori i per suposat, el vi. Es tracta d’un joc que tindràs com a objectiu trobar a través de pistes i superar proves, el tresor de Priorat. T’endinsaràs enmig de muntanyes, paisatges i cases històriques del Priorat.\nÉs doncs, com els propis creadors l’anomenen, una aventura virtual que t’apropa al Priorat per que deixi de ser una comarca desconeguda i fer-te-la teva.\nFesta de la Verema de la Conca\nEls dies 28, 29 i 30 d’agost és manté la Festa de la Verema amb la DO Conca de Barberà com a corona de l’esdeveniment.\nEnguany es celebra la 50a edició però ho farà amb restriccions i reducció de l’aforament per complir amb les mesures de seguretat necessaris per evitar contagis de la covid-19. A més, per assistir als actes caldrà inscripció prèvia.\nDe totes maneres, la Festa de la Verema no acaba aquí. Durant tots els caps de setmana d’estiu pots fer enoturisme a la Conca de Barberà una visitant el patrimoni monumental i gaudint de la gastronomia pròpia del territori. Podràs apropar-te al Montblanc, passejar pel camí de ronda, fer un tas de vins de la DO Conca de Barberà.\nAixò no és tot, ha nascut els “Dimecres Tapa”. 20 establiments de la Conca de Barberà serveixen cada dimecres fins el 24 d’agost tapes gastronòmiques maridades amb vins també amb DO Conca de Barberà\nSi t’apassiona el món del vi, aquest estiu estàs de sort perquè les 11 Denominacions d’Origen de vi català organitzen visites als seus cellers, tasts i et presenten també l’entorn on es crea el seu vi


El gra i la palla 14 by Ajuntament de Campllong - Issuu\n( Butlletí de\n17 Campllong 14)\nCop d’ull a les actes municipals - Despeses en obres en immobles esportius de competència municipal un 90% del cost amb un import màxim de 9.000.- € Per tot el que s’ha exposat, els reunits prèvia deliberació i per unanimitat, acorden sol·licitar a la Diputació de Girona a l’àrea de Cooperació Esportiva, la modificació de la destinació de l’ajut concedit per al pintat interior del pavelló esportiu (exp. 9805), d’import 5.000.- €, per tal de poder aplicar-la al finançament a les actuacions de pintat exterior del mateix pavelló, per a les quals ha estat atorgat un altre ajut de 10.000 €.\nDispensari mèdic municipal. Sol·licitud i redacció del projecte El Ple municipal del proppassat dia 26 de juliol va acordar de sol·licitar assistència tècnica al Consell Comarcal del Gironès per a la redacció d’una memòria valorada de l’adequació de la rectoria com a oficines municipals i dispensari. Atesa les darreres converses mantingudes amb el Departament de Salut de la Generalitat de Catalunya, s’estima oportú d’encarregar la redacció del projecte tècnic corresponent a l’adequació de part de la rectoria com a dispensari mèdic municipal; els reunits prèvia deliberació i per unanimitat acorden sol·licitar del Consell Comarcal del Gironès assistència tècnica per a redacció del següent projecte tècnic: Adequació de part de la rectoria com a dispensari mèdic municipal.\nPortada d’aigua potable als veïnats de Campllong. Afectació de domini privat. Acord de pagament d’indemnitzacions Vist el projecte “Portada d’aigua potable als veïnats de Campllong”, aprovat definitivament per acord de la Junta de Govern en data 12 de gener de 2006, el qual definia el pas de la canonada d’abastament seguint majoritàriament el traçat de diversos camins públics del municipi, però afectant, també, en alguns trams, finques particulars. Vist l’informe lliurat al respecte pel tècnic municipal, Sra. Patricia Montesinos i Cerro, determinant les afectacions exposades i, concretament, el contingut de les servituds d’aqüeducte que comporta el pas de la canonada, així com l’import de les indemnitzacions que a l’efecte correspon de reconèixer als propietaris dels terrenys, en aplicació dels mateixos preus fixats en relació amb altres afectacions per obres públiques executades recentment en aquest poble (connexió artèria Costa-Brava i construcció xarxa gas). Atenent el contingut de les manifestacions de conformitat formulades per part dels propietaris afectats, mitjançant compareixences formalitzades en data 31 de maig de 2007, relatives tant a la constitució de la servitud expo-\nsada, com a les indemnitzacions proposades; els reunits prèvia deliberació i per unanimitat acorden donar conformitat a l’informe tècnic exposat i, expressament, a les afectacions de finques particulars que s’hi determinen i als preus indemnitzatoris proposats.\nCatalunya contra el càncer. Sol·licitud d’ajut econòmic Vista la sol·licitud d’ajut tramès per l’AECC-CATALUNYA CONTRA EL CÀNCER, mitjançant la qual interessa suport econòmic de l’Ajuntament per al manteniment i desenvolupament de tots els programes d’ajut als malalts de càncer i a les seves famílies, els reunits se’n donen per assabentats i prèvia deliberació i per unanimitat acorden atorgar un ajut de 140.- € amb la finalitat i destinació exposada.\nDespatx ordinari En aquest punt de l’ordre del dia el Sr. Alcalde informa als assistents de les següents comunicacions rebudes: Del president de la Generalitat de Catalunya, per convidar a participar activament en la tasca de governar Catalunya. Del Consell Comarcal del Gironès, d’informació de la designació del Sr. Tarsici Balló i Salas coma a conseller responsable de l’Àrea d’Esports. Del Consell Comarcal del Gironès, d’informació sobre la preparació de la campanya ESCENARIS 2008. Del Consell Comarcal del Gironès, d’informació de la reedició del fulletó del centre BTT – El Gironès. De la Diputació de Girona, de trametesa cd editat sobre la participació de companyies teatrals professionals gironines a la Fira de Teatre de Tàrrega-2007. De la Direcció General d’Agricultura Ramaderia i Innovació de la Generalitat de Catalunya, d’informació de la nova plaga del morrut roig que ataca especialment la palmera canària, de la normativa reguladora i dels protocols tècnics a seguir per prevenir i lluitar contra ella. De l’Institut d’Estadística de Catalunya de la Generalitat de Catalunya, d’informació dels treballs per elaborar l’enquesta sobre l’estructura de les explotacions agràries 2007. De la Diputació de Girona, de presentació dels responsables de l’àrea de Cooperació Municipal. Del Departament de Medi Ambient i Habitatge de la Generalitat de Catalunya, de comunicació de sessió informativa per a la presentació dels objectius i del procés d’elaboració del Pla d’acció de mitigació del canvi climàtic. De l’Institut Català de les Dones de la Generalitat de Catalunya, d’informació de l’organització d’una xerrada per tal de donar a conèixer la realitat de les dones gitanes d’avui. De la Comissió de la Festa del Remei de Cassà de la Selva, de comunicació de la data en què se celebrarà la Festa de la Mare de Déu del Remei.\nAjuntament de Campllong\nEl gra i la palla 14


Dos morts en un xoc entre un turisme i una furgoneta a l'AP-7 Sant Cugat del Vallès – l'actualitat.cat\nEl conductor ha perdut la vida en el sinistre i la dona a l'hospital Parc Taulí de Sabadell\nL’acompanyant del turisme que ha xocat contra una furgoneta a l’AP-7, a Sant Cugat del Vallès, aquest dimecres a la tarda ha mort a l’hospital, segons el Servei Català de Trànsit (SCT). El conductor del vehicle ha perdut la vida en el moment dels fets. L’SCT ha explicat que la furgoneta s’havia aturat per assistir un vehicle avariat i, per causes que s’investiguen, el turisme on viatjaven les dues víctimes l’ha envestit. Després de ser excarcerada, la dona ha estat traslladada greu a l’Hospital Parc Taulí de Sabadell, on finalment ha mort. Pel que fa a la furgoneta, hi havia dos ocupants, un ha resultat ferit lleu i l’altre il·lès. El sinistre ha tingut lloc al quilòmetre 158, en sentit sud, i els Mossos han rebut l’avís a les cinc.\nArran de la incidència, s’han activat tres patrulles dels Mossos d’Esquadra, set dotacions dels Bombers de la Generalitat i quatre unitats del SEM.\nQuant a l’afectació viària, ha calgut tallar dos carrils de l’autopista en sentit sud i hi ha hagut retencions en un tram de 13 quilòmetres.


Publicades noves mesures addicionals en matèria laboral en suport a les empreses ‹ DelaGuardia\nPublicades noves mesures addicionals en matèria laboral en suport a les empreses\nDate: 29 abr. 2020\nSón diversos els aspectes que regula el nou Reial Decret Llei 15/2020, data 21 d’abril (BOE de 22 d’abril) en matèria laboral:\nEs prorroga el caràcter preferent de la feina a distància i el dret d’adaptació de l’ horari i reducció de la jornada.\nProrroga dos mesos el caràcter preferent.\nS’amplia la protecció per desocupació a les extincions de contractes en període de prova produïdes durant l’estat d’alarma .\nS’amplia la cobertura de la prestació als treballadors que els seus contractes hagin estat extingits durant el període de prova d’un nou treball des del 9 de març o aquells que l’hagin extingit voluntàriament des l’1 de març per tenir una oferta laboral en ferm que hagi decaigut.\nEs recull la possibilitat d’existència de força major parcial en empreses que desenvolupen activitats essencials.\nLes empreses que desenvolupen activitats qualificades com a essencials poden acollir-se a ERTO per la part d’activitat que no estigui afectada per aquest caràcter essencial.\nEs tipifica una nova infracció molt greu per a sol·licituds fraudulentes d’ERTE i s’estableix una sanció específica.\nEs suspenen els terminis en l’àmbit d’actuació de la Inspecció de Treball i Seguretat social.\nS’han adoptat diferents mesures, entre les quals destaca la suspensió de terminis en l’àmbit d’actuació de la Inspecció de Treball i Seguretat Social. Així mateix, es reforcen els mecanismes de control i sanció per evitar comportaments fraudulents en la percepció de les prestacions, regulant-se les sancions i establint-se una responsabilitat empresarial que implica la devolució per part de l’empresa de les prestacions indegudament percebudes pels seus treballadors.\nS’adopten diferents mesures en relació amb l’ajornament de deutes amb la Seguretat Social d’empreses i autònoms.\nEs reforça la protecció per atur dels fixos-discontinus i dels que realitzen treballs fixos i periòdics que es repeteixen en dates certes.\nS’amplia la cobertura que estableix el Reial decret llei 8/2020 als treballadors fixos discontinus que no hagin pogut reincorporar a la seva activitat en les dates previstes com a resultat de l’COVID-19 i que no compleixen el requisit de situació legal de desocupació, o no poden accedir a la prestació per atur per no tenir el període de cotització necessari.\nS’estableix que seran les mútues les que gestionaran les prestacions per cessament d’activitat dels treballadors autònoms i es preveu l’adhesió automàtica.\nEls treballadors/es autònomes tenien termini fins al mes de juny de 2019 per a realitzar l’opció per alguna Mútua col·laboradora amb la Seguretat Social per a la gestió de determinades prestacions de Seguretat Social. Un col·lectiu d’uns 50.000 autònoms no ho van fer i ara mateix han de realitzar de forma massiva la sol·licitud de cessament d’activitat per la qual cosa es disposa en aquest Reial decret-llei que poden optar per una Mútua a el temps de sol·licitar el cessament, i així assegurar que la nova entitat els pugui reconèixer el dret i facilitar la seva tramitació. Igualment, poden sol·licitar la prestació de la incapacitat temporal a partir d’aquest punt també a la Mútua per la qual triïn.\nS’introdueixen canvis en el sistema especial per a treballadors per compte propi agraris.\nS’estén amb efectes d’1 de gener de 2020 la reducció en la cotització durant la situació d’inactivitat en el sistema especial per a treballadors per compte d’altre agraris .\nS’aprova la reducció de les cotitzacions per a determinats treballadors agraris durant els períodes d’inactivitat en 2020 o es simplifica de el procediment per a l’ajornament de deute de la Seguretat Social.\nEs permet prorrogar en l’àmbit de la investigació la durada dels contractes predoctorals per al personal investigador en formació.


Comunicació Palafrugell - Una passejada guiada al centre la vila és la proposta més destacada de les Jornades Europees de Patrimoni\nUna passejada guiada al centre la vila és la proposta més destacada de les Jornades Europees de Patrimoni\nEl Museu del Suro de Palafrugell participa, un any més, a les Jornades Europees de Patrimoni organitzant una passejada guiada al centre de Palafrugell el dia 17 de setembre a les 12h.\nEl Consell d’Europa va crear aquestes Jornades l’any 1991 proposant una temàtica en cada edició. Aquest any, seguint el lema proposat, el museu s’ha plantejat oferir una visió històrica del nucli antic, conegut popularment com “dins la vila”.\nEn aquest recorregut comentat es parlarà de Palafrugell des del segle XVI, què s’hi feia, qui hi vivia, com ha evolucionat i es descobriran els racons que guarden els fets i les històries dels antics palafrugellencs.\nL’explicació anirà a càrrec de Jordi Cama Rivas investigador, interessat per la genealogia i la història a partir de l’estudi de l’origen dels seus avantpassats. S’ha dedicat al buidatge i informatització dels registres parroquials de baptismes, matrimonis i enterraments des del segle XV al XIX. Aquesta trajectòria l’ha fet un gran coneixedor de la vila de Palafrugell. És coautor del llibre Dins la vila i fora muralles, on es recullen fets i testimonis i es fa una reconstrucció del nucli antic de la vila.\nAquesta activitat és gratuïta. El recorregut sortirà des del Museu del Suro.\nA més d’aquesta activitat, durant el cap de setmana tots els centres que gestiona el Museu del Suro (Dipòsit modernista de Can Mario, Torre de Guaita de Sant Sebastià i el propi Museu) oferiran una jornada de portes obertes.


Responent al que ja era un clam de molts, la Xusquipèdia és aquí. Dissenyada com a un lloc de recuperació i divulgació de la nostra història menys coneguda, sovint menystinguda o deliberadament amagada, de manera rigorosa, divertida i sense perdre aquell puntet de rauxa que tant ens fa gaudir, divulgarem les curiositats i els fets que formen part del nostre patrimoni. Som un país petit, però eixerit.\nSabeu On s'ha trobat la cervesa més antiga d'Europa? Qui va ser l'autèntic inventor del telescopi? Qui va ser el català amb més poder de la història?...\nCom a puntes d'icebergs presentarem els continguts, amb enllaços per poder ampliar la informació i sempre oberts a l’actualització de dades. A la pàgina de Propostes afegirem, a partir d'indicis raonables, nous temes encara per investigar, incloent-hi els aportats pels seguidors i, un cop contrastats de forma rigorosa, els publicarem.\nLa Història la fem les persones, no únicament els reis. El poble català i la seva cultura han sigut molt influents al llarg dels temps, amb una gran vocació comercial i humanística. Però, sempre hi ha un però, geogràficament ubicat al ben mig de l'encreuament d'interessos d'altres pobles més motivats pels seus respectius expansionismes. Malgrat tot, la nació catalana i la seva cultura persisteixen per la voluntat obstinada de la seva gent, independentment de l'origen dels seus cognoms.\nServeixi com a introducció el breu discurs del cèlebre Pau Casals a la seu de les Nacions Unides el 1971 quan va recollir la medalla de la Pau:\n“Aquest és l’honor més gran que he rebut a la meva vida. La Pau ha estat sempre la meva més gran preocupació. Ja en la meva infantesa vaig aprendre a estimar-la. La meva mare, una dona excepcional, genial, quan jo era noi, ja em parlava de la Pau, perquè en aquells temps també hi havia moltes guerres.\nDeixeu-me que us digui una cosa... jo sóc català. Catalunya és avui una regió d'Espanya, però què ha estat Catalunya? Catalunya ha estat la nació més gran del món. Jo us n'explicaré el perquè. Catalunya va tenir el primer Parlament, molt abans que Anglaterra. I fou al meu país on hi hagué les primeres nacions unides. En aquell temps, al segle XI, van reunir-se a Toluges, avui França i aleshores Catalunya, per parlar de la Pau, perquè els catalans d’aquell temps ja estaven contra, la guerra, contra la inhumanitat de les guerres… això és Catalunya.\nPer això les Nacions Unides, que treballen únicament per l’ideal de la pau, estan en el meu cor, perquè tot allò referent a la pau hi va directament.\nFa molts anys que no toco el violoncel en públic, però crec que he de fer-ho en aquesta ocasió. Vaig a tocar una melodia del folklore català: "El cant dels ocells". Els ocells, quan són al cel, van cantant: "Peace, Peace, Peace" (pau, pau, pau) i és una melodia que Bach, Beethoven i tots els grans haurien admirat i estimat. I, a més, neix de l’ànima del meu poble, Catalunya.”


Notícia | El Torremirona International Open, un èxit de participació en Setmana Santa\nEl Torremirona International Open, un èxit de participació en Setmana Santa\nEl Torremirona International Open, disputat en el recorregut gironí de Torremirona Golf (Navata) va resultar tot un èxit de participació, celebrat en plenes dates de la Setmana Santa (del 3 al 5 d'abril).\nLa prova va atreure molts jugadors de diferents categories al tractatarse d'una prova internacional, i puntuable pel World Amateur Golf Rànquing, a més de ser puntuable per als Grand Prix Absolut (masculí i femení), Boy / Girl i Cadet.\nLa competició, es va disputar a 54 forats Stroke Play, en tres magnífics dies consecutius, i els jugadors van gaudir d'un camp en magnífiques condicions, al llarg de la competició, en un club que sempre respon a les expectatives en tornejos de gran format.\nEn la classificació Absoluta, victòria per a Marc Sabrià, amb 208 cops, seguit de Ylan Guerin-Pozzalo, amb 214. En categoria femenina, victòria per a Clemence Martin, amb 212.\nEn la classificació Cadet, Alex Albiñana va aconseguir un meritori segon lloc, amb 215 cops mentre a la femenina, el triomf va ser per a Delon Valentine, seguida d'Anna Cañado, amb 219 cops.\nEn la classificació Boy, Albiñana aconseguia aquesta segona posició, i Clemence Martin, en Girl.\nMoltes felicitats a tots els campions i a tots els participants en aquesta competició internacional a Torremirona Golf!


Comiats i teambuilding en un parc d´aventura a Salou - Activitat a Tarragona\nComiats i teambuilding en un parc d´aventura a Salou\nNº : 3859.\nLloc activitat: Salou\nNecessiteu una descàrrega d´adrenalina?\nTeniu una feina que us provoca molt estrès? Voleu fomentar un bon equip a la feina?\nAmb nosaltres podreu gaudir de tot això i més. Podreu gaudir d´activitats en solitari, de superació, d´iniciativa, activitats en equip, de lideratge, de confiança ...\nTambé comiats de solter i soltera\nUs oferim una alternativa al típic comiat de sempre. Podràs gaudir d´un dia entre circuits de tirolines, paintball, gimcanes ... Un lloc perfecte on poder descarregar adrenalina i passar-ho bé amb els teus amics i/o familiars abans del teu casament.\nPacks per comiats de solter/a i teambuilding\nTenim uns packs especials per a comiats de solter/a i teambuilding\n- 3 circuits de ponts i tirolines (nivell 1 + nivell 2 + nivell 3)\n- Temps aprox. 2h-3h\nPartida de paintball amb 200 boles i equip de proteccions.\n- Temps aprox. 2h\n- Archery Tag. Es un joc semblant al paintball però utilitzant arc i fletxes amb punta d´espuma en diferents proves\n- Temps aprox. 1,5h\nA les nostres instal.lacions hi han 4 circuits diferents de ponts i tirolines, un nivell infantil (verd) per nens a partir de 3 anys fins als 6-7 anys i que no arribin a 130cm d’altura; un nivell 1 i un nivell 2 (blau clar i blau fosc) per a nens i adults a partir de 7 anys i més de 120cm d’altura; i un nivell 3 (vermell) per a joves i adults a\npartir de 10 anys i amb una alçada superior a 145cm d’altura.\nEl parc d´aventures\nEl parc consta d’uns 8000m 2 repartits en:\n- 1 zona de paintball amb 2 camps\n- 1 camp de tir per a fer punteria\n- 4 circuits de ponts i tirolines que recorren tot el parc\n- Un camp de minigolf amb 14 pistes\n- Un rocòdrom tipus Boulder per escalar.\nDins de les instal·lacions també tenim venda de refrescs, gelats i snacks, zona de picnic i lavabos.\n- 1 activitat: 20 euros/persona\n- 2 activitat: 30 euros/persona\n- 3 activitat: 40 euros/persona\n- Activitats personalitzades: demana pressupost sense compromís.\nUs oferim una alternativa al típic comiat de sempre i si teniu una feina que us provoca molt estrés i voleu fomentar un bon equip i companyerisme a la feina, amb nosaltres podreu gaudir de tot això i més.\nActivitat: Comiats i teambuilding en un parc d´aventura a Salou\nInclou: Material de seguretat, monitor i assegurança d’accidents.\nPaintball a Tarragona\nTir amb arc a Tarragona\nCerques relacionades amb Comiats i teambuilding en un parc d´aventura a Salou\nComiats solter soltera Salou, Teambuilding Salou, Teambulding empreses, Grups empresa, Activitats per empreses, Teambuilding, Comiats solter, Comiats,


Amb els deures fets - Bernardo Fern�ndez - Els blogs d'e-noticies\nAmb la celebració, aquest prop passat cap de setmana, de l'onzè congrés del PSC, es posa fi a tota una sèrie de congressos que els partits polítics catalans han portat a terme en les darreres setmanes.\nPer començar els socialistes corrien el risc de fer un Congrés basat en l'autocomplaença i mirant-se el melic, res d'això. Les gents del PSC han fet una aposta clara de futur i han marcat el full de ruta. Ho han fet de forma clara i entenedora per a tothom. I ho han fet partint de tres eixos bàsics, que són: la vocació federalista, el compliment escrupolós de l'Estatut com a Llei orgànica, finançament inclòs, i la voluntat de ser el partit nacional, que no nacionalista de Catalunya; contraposant a la casa gran i la casa comú de CiU, la plaça pública -que és de tots i les cases són de cadascú- i la causa comú.\nEl PSC governa a dia d'avui gairebé a tot arreu i està present en totes les institucions, però li manca aprovar una assignatura: guanyar les eleccions autonòmiques i per assolir aquesta fita cal seduir a l'electorat del centre de l'espai polític català, que en bona mesura és aquell que va fer possible que CiU governés durant tant de temps. Aquesta és la clau de volta. Per això, en aquest context, el primer secretari i president José Montilla va encertar de ple amb el seu discurs de cloenda del conclave i a l'hora de resposta al secretari general i president Rodríguez Zapatero. Alguns parlen ja de l'esperit del 20 de juliol (aquesta és la data en què va fer l'esmentat discurs)\nLa intenció és clara: el PSC vol ser, també, el partit de les classes mitges. Per això les infraestructures, l'aprofundiment en l'autogovern i la llengua, juntament amb la justícia i la cohesió social seran a partir d'ara els eixos vertebradors de les polítiques impulsades des del carrer Nicaragua.\nLes qüestiones, a priori, més polèmiques com ara l'avortament, l'eutanàsia, el laïcisme ja es van tractar al congrés del PSOE i aquí han quedat aparcades, no calia remoure més. En canvi, la possibilitat o no de tenir grup parlamentari propi, ha estat un dels temes que ha tingut un dels debats més vius de les jornades congressuals. Finalment es va decidir per a què fos l'executiva del partit la que en cada moment decidís com i de quina manera s'articulen els grups parlamentaris; assumpte per tant, en principi resolt per quatre anys.\nEn conseqüència arribarem al mes d'agost -que és sinònim d'esbarjo i relax- amb els deures fets, o al menys això és el que sembla, a la tardor veurem si aquesta tasca, els deures, han estat ben fets o alguns hauran de repetir curs. Temps al temps.\nA. (Barcelona) 25-07-2008 - 10:20\nSaps perque no et posen comentaris als teus articles? Doncs perque repeteixes cansinament tot el que diu el PSC, i per aix� ja llegim el que diu Montilla, Iceta o J.Ferran. Preferim llegir el que diu l'organista abans del que escriu el mono, o sigui tu\nEls blogs d'e-noticies - Bernardo Fern�ndez - Amb els deures fets


S’impulsen 5 projectes de cooperació entre els grups d’acció local LEADER de Catalunya — Associació d'Iniciatives Rurals de Catalunya\n/ S’impulsen 5 projectes de cooperació entre els grups d’acció local LEADER de Catalunya\nS’impulsen 5 projectes de cooperació entre els grups d’acció local LEADER de Catalunya https://www.desenvolupamentrural.cat/actualitat/noticies/s-impulsen-5-projectes-de-cooperacio-entre-els-grups-d-accio-local-leader-de-catalunya https://www.desenvolupamentrural.cat/@@site-logo/logo-arca-gran.svg\nS’impulsen 5 projectes de cooperació entre els grups d’acció local LEADER de Catalunya\nEl Departament d’Agricultura, Ramaderia, Pesca, Alimentació i Medi Natural (DAAM) ha aprovat 5 projectes de cooperació interterritorial entre els grups GAL de Catalunya, en el marc de l’Eix 4 Leader del Programa de Desenvolupament Rural 2007-2013. L’import total destinat a aquests projectes ascendeix a 678.800,00 €, amb un cofinançament del 30% per part del Fons Europeu Agrícola de Desenvolupament Rural (FEADER).\nL’objectiu d’aquests ajuts és fomentar els projectes de cooperació entre territoris GAL de Catalunya que tinguin unes estratègies de desenvolupament similars, per tal de que impulsin accions conjuntes que reforcin les estratègies dels grups Leader i donin un valor afegit al territori.\nEls projectes de cooperació que s’han aprovat giren entorn temàtiques tan diverses com els joves rurals, les energies renovables, la responsabilitat social empresarial, la valorització dels productes agroalimentaris i l’emprenedoria empresarial.\nEls projectes aprovats en aquesta convocatòria són:\n- GESTIÓ SOSTENIBLE RURAL: CAP A LA CONSOLIDACIÓ DE TERRITORIS SMART\nL’objectiu d’aquest projecte és consolidar la Responsabilitat Social com a eix estratègic del model socioeconòmic territorial, implicat a totes les parts interessades cap a un mateix repte: la sostenibilitat. Per assolir aquest objectiu es duran a terme diferents accions, entre les que destaquen l’elaboració d’un diagnòstic dels grups d’interès implicats i de les seves xarxes d’interrelació i la creació d’una plataforma col·laborativa que serà el suport per a fomentar el treball en xarxa.\nGestió Sostenible Rural està coordinat per l’Associació per al Desenvolupament Rural Integral de la zona Nord-Oriental de Catalunya (ADRINOC), i compta amb la participació dels 12 grups GAL restants com a socis.\nEl projecte pretén incentivar i facilitar el retorn de joves cap el medi rural a partir de la creació d’un programa que faciliti la seva inserció laboral i que promogui el compromís social dels i les joves amb el seu territori rural d’origen.\nLes actuacions del projecte cerquen la implicació dels agents del territori a partir de la creació de Taules de concertació que permetran millorar el treball en xarxa entre els agents implicats en joventut, ocupació i promoció econòmica i alhora, implementar actuacions que fomentin la inserció laboral de joves sorgides a partir dels recursos i les necessitats de cada territori.\nLes actuacions que es desenvoluparan en el marc de la cooperació catalana de grups d’acció local s’emmarquen en un projecte d’abast més ampli impulsat per la Direcció General de Desenvolupament Rural del Departament d’Agricultura, Ramaderia, Pesca, Alimentació i Medi Natural i la Direcció General de Joventut del Departament de Benestar Social i Família, a partir d’una iniciativa conjunta de la Fundació del Món Rural i de l’Associació d’Iniciatives Rurals de Catalunya, amb la col·laboració dels 13 Grups d’Acció Local Leader de Catalunya i la xarxa de professionals de joventut. El grup coordinador de les actuacions en clau cooperació catalana és el Consorci GAL Alt Urgell – Cerdanya.\nGustum té com a objectiu impulsar el desenvolupament rural a través de la promoció dels productes agroalimentaris de qualitat que es produeixen al territori i de la seva sinergia amb la restauració, el turisme i el comerç. Gràcies a aquest projecte s’elaboraran una sèrie de diagnosis territorials del sector agroalimentari que serviran per planificar les futures accions d’implementació i per unificar una base de dades conjunta dels productors, elaboradors, restaurants, petits comerços, escoles i distribuïdors de tots els territoris rurals.\nGustum està coordinat pel Consorci Leader Urgell –Pla d’Urgell, i compta amb la participació dels 12 grups GAL restants com a socis.\n- ENERGIA I FOREST\nAquesta iniciativa pretén impulsar la sostenibilitat del territori rural català, mitjançant una estratègia de foment de l’estalvi i l’eficiència energètica i la promoció de les energies renovables basades en fonts endògenes del territori, especialment la biomassa. El projecte pretén crear una xarxa de gestors energètics que realitzaran la diagnosi energètica de diferents equipaments municipals, es promourà la creació d’una Taula interterritorial per a impulsar l’estratègia comuna de promoció i implantació de la biomassa a tots els territoris rurals i es realitzaran accions de formació i divulgació per a la població en general.\nEnergia i Forest està coordinat per l’Associació per la Gestió del Programa Leader Ripollès Ges Bisaura, i compta amb la participació de 5 grups Leader més com a socis.\n- VIVERS D’EMPRESA RURALS DE CATALUNYA (VER)\nVER és una iniciativa que busca crear territoris emprenedors rurals, mitjançant la implantació de vivers d’empreses especialitzats que recolzin als emprenedors del territori. Vivers d’Empresa Rurals de Catalunya ha iniciat les seves accions orientades a dinamitzar els vivers d’empresa dels territoris rurals amb la realització de jornades i tallers amb emprenedors; estudiar les possibilitats d’especialització dels serveis dels vivers segons el seu context territorial; i senyalitzar els vivers d’empresa rurals a partir d’una identificació gràfica homogènia.\nAquesta iniciativa està coordinada pel Consorci de Desenvolupament Alt Camp, Conca de Barberà i Anoia, i compta amb la participació de 5 grups Leader més com a socis.


Futbol a la graella: S'acaba la sequera!\nPer fi torna la Lliga. Que sí, que només ha estat un cap de setmana i ja ens queixem. Que igualment hi ha hagut futbol i gairebé no en parlem. I tant. Però és que la lliga és la lliga i un diumenge sense gols i resums i estadístiques és encara més depriment.\nAnem al que anem. L'enfrontament estrella de la jornada és el derbi entre Atlético i Madrid al Calderón. Els últims anys els blancs han sabut combatre tant als atlètics com a la seva afició i s'han endut un bon grapat de punts. Pel que fa als líders de la classificació, el Vila-real visita l'Espanyol, mentre que el València sembla que ho tindrà més assequible a casa contra el Numancia.\nDe la resta de partits, el Barça visita l'Athletic a la Catedral i el Sevilla segurament tindrà un partit complicat a Almeria. A la part baixa Sporting i Betis intentaran pujar lluitant des de casa.\nAtlético - R. Madrid\nEspanyol - Vila-real\nValència - Numancia\nInteressantíssim el derbi madrileny després de com el Barça va destroçar l'Atlètic de Madrid. Es de suposar que sortiran més concentrats i motivats per no repetir derrota.\nDe fet, aquesta temporada el Reial Madrid sempre juga contra els equips que li deixa el Barça... (no entenc perquè, ja que per a molts equips això suposarà dues derrotes seguides i un cop moral molt dur).\nSalut i a gaudir de la lliga!\n16 d’octubre de 2008, a les 19:18\naixò de que qui juga amb el Barça després juga amb el Madrid és fruit del sorteig. aquestes sèries del palo "el que juga contra el Racing, a la següent juga amb l'Osasuna" sempre ha passat, i de fet els sortejos de la Lliga funcionen així. Però aquesta temporada s'ha donat la casualitat (suposem que ha estat casualitat) de que als equips els toca el supercombo de Sevilla - Barça - Madrid - Vila-real. L'Sporting per exemple això ho va patir molt, per això es va quedar cuer amb 20 gols en contra en 4 partits. i ara s'està recuperant\n22 d’octubre de 2008, a les 9:57


Brindis pel nou ciberordre mundial | Albert Cuesta\nHi ha un mapa del món vist des de San Francisco en què els països apareixen representats pels estereotips que suposadament els identifiquen des del punt de vista dels californians. Així, Suècia és Ikea, l’Àfrica és el VIH i el Mundial de futbol, l’Amèrica del Sud és cocaïna i Rio, l’Índia són serveis d’atenció al client i Rússia un parell de marques de vodka.\nEl mapa m’ha vingut al cap en veure la fotografia, difosa per la Casa Blanca en el seu àlbum de Flickr, que mostra el sopar d’aquesta setmana a casa de John Doerr, membre del consell assessor del president nord-americà per a la recuperació econòmica. La seva empresa d’inversions KPC&B ha finançat la creació de moltes de les companyies tecnològiques més importants del món: Compaq, Symantec, Netscape, Sun, Amazon i Google en són alguns exemples.\nAl sopar, Obama fa un brindis amb els consellers delegats d’empreses nord-americanes que formen part de la vida digital de la majoria dels humans connectats: Google, Oracle, Yahoo, Twitter, Cisco i Netflix, entre d’altres. El president seu a taula entre Mark Zuckerberg -el noi meravelles de Facebook- i Steve Jobs, que va interrompre el tractament mèdic que l’ha apartat de la direcció d’Apple per participar en aquest dream team d’executius.\nZapatero i Mas també s’han envoltat d’empresaris per demanar-los ajut i consell. La diferència amb Obama és que els americans representen la nova economia i tenen abast global. Les persones que surten a la foto influeixen en l’activitat quotidiana de centenars de milions de persones de tot el món quan ens connectem a internet amb l’ordinador o el telèfon mòbil, ja que els serveis de la xarxa arriben a tot arreu, però ho fan amb mentalitat californiana.\nLa tecnologia no ha estat mai apàtrida. Abans de la II Guerra Mundial marcaven la pauta les empreses alemanyes (certament, amb alguna aportació externa, com les màquines de tabular IBM que els nazis van fer servir per gestionar amb eficàcia l’Holocaust). En acabar la guerra, els guanyadors es van endur als EUA els científics i tècnics més brillants del bàndol perdedor, que van posar el seu coneixement al servei de la indústria nord-americana. Els americans van dominar en electrodomèstics i electrònica de consum fins que els japonesos, que havien basat la reconstrucció de la seva indústria en la còpia millorada dels aparells ianquis i en el fet de fabricar-los de manera més eficient, van superar en innovació els seus mestres. Al seu torn, els nipons van descarregar la seva producció en altres països asiàtics com Taiwan i Corea, que no van trigar a posar-se al seu nivell creatiu. El cicle es repeteix: bona part de la innovació actual en electrònica de consum ve precisament de Corea, de la mà de Samsung i LG, però aquestes empreses ja produeixen a la Xina, la gran fàbrica del món. El pas següent serà que els xinesos innovin en lloc de limitar-se a copiar. No trigaran: a la Xina hi ha 10 milions d’enginyers, el 56% de tots els que hi ha al món. Ja està passant en alguns camps, com l’enginyeria civil i les infraestructures de telecomunicacions: les operadores occidentals de mòbils ja encomanen bona part de les seves xarxes i antenes a la xinesa Huawei.\nNomés hi ha una indústria que s’escapa d’aquest procés de deslocalització: internet. Els serveis i aplicacions de la xarxa es fan servir a tot arreu, però es creen i es gestionen des de la costa oest dels EUA. Això es nota en molts aspectes: cada cop és més habitual que la nostra llista de contactes sigui la del correu web, perquè hi podem accedir des de tot arreu, inclòs el telèfon. Com que estan pensats als EUA, no acostumen a estar preparats per a l’ús de noms compostos ni de segons cognoms, de manera que és habitual que al cap d’un parell de cicles de sincronització entre les dades a la web, l’ordinador i el mòbil, el nostre amic Joan Josep Rovira Serrano quedi reduït a Joan Serrano si no hem tingut la precaució de protegir la seva identitat amb guions, transformant-lo en Joan-Josep Rovira-Serrano.\nSolem alegrar-nos quan alguna empresa de la web 2.0 ens diu que ha internacionalitzat el seu servei perquè ha traduït -o ens ha deixat traduir- les seves pàgines web al nostre idioma. Però no hi ha manera d’especificar en quina llengua estem publicant els nostres comentaris, tuits i missatges al mur i, per tant, tampoc es pot discriminar per idioma el contingut que volem llegir. Quora, el servei de consultori online que s’ha posat de moda aquest any, només admet la participació en anglès.\nEn aquest entorn, el sector tecnològic europeu es va fent fonedís, perquè el capital d’aquí és més conservador que l’americà. Philips, antiga referència continental, intenta sobreviure aferrant-se als electrodomèstics ecològics, i Nokia, emblema del domini europeu en la telefonia mòbil, acaba de vincular efectivament el seu futur al de Microsoft, una altra empresa nord-americana, i haurà d’adoptar en els seus mòbils futurs els processadors d’un fabricant d’allà. Al Mobile World Congress, nascut a partir del sistema GSM de matriu europea, el gruix dels ponents i dels visitants han estat americans i asiàtics. Mentrestant, en aquest racó del món els posem el bon vi i les tapas . Exactament tal com apareixem al seu mapa.


25 anys - UOC (Universitat Oberta de Catalunya)\nDesplegar menu Una comunitat connectada i compromesa\nDesplegar menu Celebrem-ho junts!\nNascuts com a nadius digitals ara fa vint-i-cinc anys, des de la UOC sempre hem entès que transformar ha de significar educar diferent, investigar diferent, pensar diferent. Ser, en tots els sentits possibles, una autèntica universitat sense distàncies.\nCom a institució singular i com a node d’un sistema global, volem ser copartícips d’aquest futur de transformació digital: posar-nos en la pell de qui estudia, de qui es forma, de qui s’actualitza, de qui crea el món de demà.\nPerquè el futur no s’espera, es crea dia a dia!\nRepàs de les principals fites d'aquests primers 25 anys\nDescobreix i repassa les principals fites de la Universitat i l'evolució tecnològica dels darrers 25 anys.\nImma Tubella: "La UOC em va semblar una sacsejada a la universitat tradicional"\nAmb motiu del 25è. aniversari de la UOC, la Xarxa d'extreballadores i extreballadors de la UOC entrevista la que fou rectora de la Universitat entre els anys 2005 i 2013, Imma Tubella.\nLa revista sobre multimèdia Mosaic fa 20 anys\nSpinUOC 2022: 10a. edició de la jornada anual d'emprenedoria i transferència\nEls #25anysUOC als mitjans\nÀngels Fitó: "La UOC és una universitat de segones oportunitats"\nJosep A. Planell i Estany: "El nostre model pedagògic representa la re-enginyeria de l'educació presencial" [ES]\n"La digitalització no ha arribat encara a la universitat"\nUniversitat Oberta de Catalunya, ensenyament a distància des dels inicis d'internet\nSanjay Sarma: «El mètode de la UOC va ser dissenyat per ser disruptiu. Vau ser visionaris»\nVicepresident d'Aprenentatge Obert de l'Institut Tecnològic de Massachusetts (MIT). Impartí la lliçó inaugural «El futur de l'educació» del curs 2020-2021.\nCristina Gallach: «Celebro que la UOC tingui en la seva visió, en la seva missió, fomentar l'emprenedoria dels joves»\nAlta comissionada de l’Agenda 2030 del Govern espanyol. Impartí la lliçó inaugural «La universitat ha de liderar l'Agenda 2030» del curs 2019-2020.\nMartin Carnoy: «La UOC representa el canvi més gran en la definició d'una universitat»\nProfessor de la Universitat de Stanford. Impartí la lliçó inaugural «Les TIC en l'esenyament: possibilitats i reptes» del curs 2004-2005.\nTim Berners-Lee: «Aquest honoris causa em recordarà continuar treballant de manera interdisciplinària i mirant la web com a humanitat i no únicament com una tecnologia»\nDoctor honoris causa per la UOC 2008.\n«Ens cal qüestionar l’actual model de recerca massa dependent de les conjuntures político-econòmiques, i reconnectar-lo amb la societat i l’economia a partir de nous paradigmes com l'open science que faciliten el vincle i la participació de la ciutadania o l'open access que permet compartir i multiplicar la recerca realitzada, com va demostrar-se durant la passada epidèmica del zika i com torna a evidenciar-se avui. De l’altra, hi ha la necessària bel·ligerància contra els posicionaments anticientífics, manipuladors i fal·laços.»\nProgramació cocreada i participativa


El Parlament també demana que es congeli el preu de les matrícules — Consell de l'Estudiantat de les Universitats Catalanes. CEUCAT — UPC. Universitat Politècnica de Catalunya BarcelonaTech.\nSou a: Inici » Notícies » El Parlament també demana que es congeli el preu de les matrícules\nEl ple ha aprovat amb amplis suports, la moció del PSC sobre l'ensenyament universitari. El text, transaccionat amb CiU i ERC, entre altres punts, insta el govern a prioritzar per al 2013 els recursos destinats a les universitats públiques, de manera que es pugui mantenir el finançament actual.\nLa moció reclama així mateix que el govern presenti i acordi abans de l'octubre del 2014 un pla de finançament de les universitats públiques 2014-2017, dialogat amb la comunitat universitària, per garantir-ne l'estabilitat de finançament; analitzi i acordi amb les universitats públiques una previsió de preus i taxes per a aquest període per garantir-hi l'equitat d'accés, i que congeli en tot cas els preus de totes les matrícules per al curs vinent; analitzi i acordi també una previsió de beques i ajuts per a l'esmentat període, i continuï reclamant a l'estat el traspàs de les beques d'educació superior. Entre altres aspectes, també demana que s'extremin els controls per evitar que es repeteixin els errors dels darrers exàmens de selectivitat, i rebutja el canvi en la selectivitat proposat pel ministeri.\nCiU, ERC i el PSC han votat a favor de tot el text, que ha rebut també el suport de la resta de grups en molts punts, tot i que el PPC n'ha votat dos en contra, ICV-EUiA i la CUP s'han abstingut en un i C's n'ha votat un en contra i s'ha abstingut en un altre.\nFONT: Parlament de Catalunya - El ple aprova mocions sobre l'ocultació del rostre a l'espai públic, les universitats, Barcelona World, la reforma de l'administració pública i la pobresa infantil


Three-Bedroom Apartment in Ses Covetes/Campos Mallorca Espanya - Ofertes d'hotels amb els MILLORS DESCOMPTES EN LÍNIA\nAl visitar Sa Rapita, vosté es sentirà com a casa a Three-Bedroom Apartment in Ses Covetes/Campos, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nThree-Bedroom Apartment in Ses Covetes/Campos també ofereix moltes instal.lacions per enriquir la seva estada a Sa Rapita. Aparcament de cotxes, habitació familiar són només algunes de les comoditats que fan que Three-Bedroom Apartment in Ses Covetes/Campos sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. Jardí de l'hotel, són llocs ideals per a relaxar-se després d'un llarg dia. Three-Bedroom Apartment in Ses Covetes/Campos és la vostra destinació si buscau allotjament de qualitat a Sa Rapita.


Terrassa viu un cap de setmana de música i titelles amb el Festival Didó - El Drac, l'informatiu del Petit Terrassa\nTerrassa viu un cap de setmana de música i titelles amb el Festival Didó\nPresentació del Festival Didó\nTot és a punt perquè divendres a la tarda arrenqui el Festival Didó a Terrassa. Fins diumenge al migdia portarà 12 espectacles, tots ells amb dos elements comuns: els titelles i la música en directe, a més de tallers, instal·lacions, i altres propostes. En aquesta segona edició es volen posar les bases perquè en els propers anys la mostra es consolidi com a festival cultural familiar de referència a la ciutat i com a l’únic del país que uneix el teatre d’objectes i la música en viu, tal com remarcava a l’acte de presentació el director del CEM, Ramon Rius.\nL’escola de música CEM, l’associació Amics de la Música de Terrassa i l’Ajuntament de Terrassa són els organitzadors d’aquesta iniciativa, que vol homenatjar al mestre titellaire Ezequiel Vigués i Mauri, conegut com a ‘Didó’, que va néixer a Terrassa el 1880 i està considerat un dels titellaires més importants del segon terç del segle XX.\nNovetats i programació del Festival Didó 2016\nUna de les novetats enguany serà l’ampliació d’espais, incorporant el Teatre Principal, la plaça Didó i l‘Auditori. Tot i així, l’epicentre del festival tornarà a ser el Vapor Gran, a tocar de la plaça Vella, que acollirà la major part dels espectacles, una fira d’artesans titellaires i l’espai de restauració GastroDidó -dues novetats-. També s’ha volgut donar facilitats als espectadors incorporant la venda d’entrades per Internet per a tots els espectacles de pagament, a més del punt de venda a la recepció del CEM.\nLa programació del Festival Didó és variada i inclou des de les propostes més tradicionals a les més innovadores, totes elles adreçades al públic infantil i familiar. Pel que fa als espectacles d’escenari pròpiament dits, n’hi haurà tant gratuïts (a l’aire lliure) com de pagament (els interiors). En tots els de pagament els infants socis del Club Súper 3 tindran entrada gratuïta, i per als adults els preus van d’1 a 6€. També s’oferiran tallers gratuïts de construcció de titelles i de maquillatge i unes instal·lacions exteriors on els infants podran experimentar amb diferents tècniques i escenografies amb titelles. El festival també s’estèn als carrers del centre amb espectacles itinerants, dissabte i diumenge.\nLa inauguració del festival serà el divendres 8 d’abril, a les 18 h i tindrà lloc a la plaça Didó, en homenatge al titellaire terrassenc que dóna nom al festival. Allà, a més dels parlaments inaugurals, els alumnes d’iniciació musical del CEM cantaran diverses cançons dedicades als titelles. Després sortiran en cercavila de xanquers pels carrers del centre, fins al Teatre Principal, on es podrà veure ‘Xst…dorm el Lleó!’, de la Companyia Encaixats. Aquesta representació és l’estrena oficial de l’espectacle, que ha estat ideat i produït pensant en el Festival Didó.\n‘PAU, la vida de Pau Casals’\nA l’agenda del Petit Terrassa podeu consultar tots els espectacles que passaran pels diversos escenaris del Festival Didó al llarg del cap de setmana. Enguany s’incorpora una proposta en anglès. Es tracta de ‘The Parrot is lost’, de la Cia. Pea Green Boat. També s’ha programat l’espectacle ‘Marieta, Marieta’, de la Cia. Pam i Pipa) adreçat específicament per a nadons de 0 a 3 anys. Completen el programa un Trencanous amb titelles, i un espectacle sobre la vida de Pau Casals, entre d’altres. També seran presents companyies amb llarga trajectòria, com la del terrassenc Cesc Serrat, Guinyol Didó i la Cia. Sebastià Vergés. L’espectacle ‘Animalada’ de la Cia. CEM Produccions, clourà la mostra diumenge a l’Auditori municipal. Serà l’estrena d’aquesta proposta en la que professors del CEM donaran vida a uns titelles creats per a l’ocasió per narrar i interpretar diverses peces clàssiques dedicades a diferents animals.\nUna exposició i activitats fora de programa\nFora de programa cal destacar la participació dels alumnes del Batxillerat d’Arts Escèniques de l’Institut Viladecavalls, que és l’institut de referència del CEM Conservatori. Ells han preparat ‘La rosa del Dot’, un espectacle que narra una història que transcorre al Parc Sant Jordi de Terrassa amb música de violí i violoncel en directe. Es podrà veure dissabte a les 17h a l’escenari exterior del Passeig del Vapor Gran (gratuït).\nUn altre dels homenatges a la figura del mestre Didó serà l’ampliació de l’exposició sobre la seva vida i obra que ja es va poder veure a la primera edició del festival. Compta amb materials cedits per la Companyia Guinyol Didó i l’Institut del Teatre de Terrassa, i amb alguns exemplars històrics de ‘titella català’, cedits per la companyia Sebastià Vergés. La segona edició del Festival Didó també ha tingut molt bona acollida entre les companyies de titelles de Catalunya.\nTal com remarcava a la presentació de la mostra el regidor de Cultura, Jordi Flores, el Didó està esdevenint motor de creació d’espectacles, ja que algunes propostes que es veuran en aquesta edició s’han creat per ser estrenades al festival.\nPrepareu-vos, doncs, per gaudir d’un cap de setmana intens dedicat als titelles, amb una dotzena d’espectacles (entre interiors, exteriors i itinerants), tres tallers, una gran instal·lació exterior amb 15 teatrets de titelles, una exposició amb visites guiades, una fira d’artesans i un espai gastronòmic. Un total de 23 propostes que per endinsar-se en el món d’aquest art tradicional i apreciar la seva gran riquesa i versatilitat.\nNewer PostSortegem invitacions per veure ‘Six pieds sur terre’, el millor circ al Centre Cultural Terrassa\nOlder PostNovetats al programa d’activitats familiars del mNACTEC


Guerra a EuropaModifica\nNapoleó avança cap a ItàliaModifica\nArmistici de BolonyaModifica\nDescontentament del DirectoriModifica\nTractat de TolentinoModifica\nNapoleó havia tornat a Màntua, disposant-se a dirigir la guerra a Alemanya contra els austríacs. Per tal de sufocar la rebel·lió el seu substitut, el general Berthier, va penetrar amb les seves tropes a Roma el gener de 1798, declarant la República Romana el 15 de febrer. A Berthier el succeiria André Masséna, sota el comandament del qual la ciutat seria saquejada. Pius VI va ser capturat i conduït a França, on va morir a l'agost de 1799. Les relacions entre els dos països no es normalitzarien fins a la signatura del Concordat de 1801, amb Napoleó ja al govern de França.\nObtingut de «https://ca.wikipedia.org/w/index.php?title=Tractat_de_Tolentino&oldid=26981761»\nDarrera modificació: 16 abr 2021 a les 14:22\nLa pàgina va ser modificada per darrera vegada el 16 abr 2021 a les 14:22.


Seminari SEA: Estadística de valors extrems i gestió del risc | Servei d'Estadística Aplicada\nSeminari SEA: Estadística de valors extrems i gestió del risc\nInscripció al seminari gratuïta: enllaç\nEstadística de valors extrems\ni gestió del risc\nJoan del Castillo\nDijous 15 de març de 2018 a les 12:00.\nAuditori del CRM, Facultat de Ciències, campus de la UAB.\nL'assistència a aquest seminari és gratuïta.\nPer motius d'aforament us agrairem que us enregistreu en el següent formulari: enllaç\nLa teoria de valors extrems (EVT) és l'única disciplina estadística que desenvolupa tècniques i models per a descriure el comportament inusual en lloc del comportament habitual. Aquests problemes es presenten tant en els sistemes naturals con en els econòmics i socials. En l'actualitat el seu interès s'ha accentuat en relació a la gestió de riscos financers i especialment en les ciències mediambientals, on aquests esdeveniments poden ser vistos com un baròmetre del canvi climàtic.\nA cops, els valors extrems, que s'allunyen dels estadístics comuns com la mitjana o la mediana, són els que ens proporcionen la informació més important. És el cas, per exemple, de les crescudes del cabdal d'aigua d'un riu, tot i que s'assoleixen molt rarament són els que s'han de tenir en compte en la construcció d'estructures fluvials com ara una presa. Els valors extrems són en general escassos i sovint es requereixen estimacions per a nivells d'un procés que són molt més grans dels que ja s'han observat. Les aplicacions requereixen extrapolació i la EVT proporciona la classe de models per permetre tal extrapolació.\nEn els darrers temps hem desenvolupat juntament amb diversos col·laboradors una metodologia pròpia, complementària i sovint alternativa, a les tècniques més habituals en aquest context. La importància del resultat està en ser el primer que permet utilitzar diversos llindars simultàniament evitant el problema dels contrastos múltiples. Hem aplicat amb èxit els nostres resultat tant en dades financeres com mediambientals. Darrerament, amb aquestes eines, hem iniciat una nova línia d'investigació que utilitza mètodes probabilístics en l'estudi de sistemes de computació integrats. La major part de les noves tècniques desenvolupades estan a disposició dels investigadors en programari lliure i constitueix el paquet de R “empirical residual coefficient of variation” (ercv).